Document ID: /fineweb-2-swissfilter-quality_10-filterrobots/filtered/01308.jsonl.gz/817

TEARCA - ZVICËR

Ngushëllime
Shoqata Humanitare "Tearca" në Zvicër shpreh ngushëllimet më të sinqerta për ndërrimin jetë të Minir Nezirit nga fshati Tearcë. Varrimi i tij bëhet sot pas namazit të drekës. E lusim All-llahun Fuqiplotë që të ndjerin ta ketë mëshiruar, kurse familjarëve të tij u dëshirojmë durim, sabër dhe të gjitha të mirat në këtë dhe në botën tjetër.
Hapja solemne e xhamisë së re në Tearcë
Përfundoi me sukses aksioni humanitar
ShH "Tearca" në Zvicër ju lajmëron se e ka përfunduar me sukses aksionin për tubimin e mjeteve financiare për ndërtimin e shtëpisë së z. Minir Nezirit nga f. Tearcë. Bashkë me 2'000.- Fr. që Shoqata jonë i ka ndarë nga fondi i saj, gjithsej janë tubuar 9'045.- Fr., shumë kjo e cila tanimë i është dorëzuar familjes Neziri.
Ne i falënderojmë përzemërsisht të gjithë ata që na mbështetën në këtë aksion duke e lutur Zotin t'i shpërblejë me të mirat e Tij. Në ndërkohë edhe familjes Neziri i urojmë hyrje sa më të shpejtë në shtëpinë e re dhe një jetë të lumtur në të.
Me nderime, kryesia e ShH "Tearca" në Zvicër
Turniri i futbollit - 25 maj 2014
SHH "Tearca" në Zvicër organizon turnirin tradicional të futbollit, që do të mbahet më 25 maj 2014 në Alte Basadingerstr. 10, 8253 Diessenhofen.
Për tri vendet e para janë paraparë këto çmime:
Vendi i parë: 300.- CHF
Vendi i dytë: 150.- CHF
Vendi i tretë: 100.- CHF
Paraqitja e ekipeve mund të bëhet deri më 21 maj '14, në email adresën: Kjo Adresë e Postës Elektronike është e mbrojtur nga reklamat e pa dëshirueshme.Ju duhet JavaScript e lejuar për ta shikuar atë . Klikoni këtu!
Solidarizim me familjen e Minir Nezirit
Të nderuar bashkëfshatarë
Bashkësia Lokale e fshatit tonë Tearcë organizon ndërtimin e një shtëpie për familjen e Minir Nezirit nga Tearca, një familje tek e cila thuajse të gjithë anëtarët janë të hendikepuar.
Këtij organizimi dhe kërkesës nga Bashkësia Lokale i bashkëngjitet edhe SHH "Tearca" nga Zvicra, e cila për këtë qëllim ka ndarë një shumë të hollash prej 2'000.- Sfr. nga fondi i saj.
Në të njëjtën kohë ne i lusim të gjithë tearcalit bujarë e fisnikë që të kontribuojnë edhe më tej me një shumë të hollash sipas dëshirës dhe mundësisë, në mënyrë që kjo familje t'i gëzojë kushtet normale për jetesë në një shtëpizë të re.
Llogarinë bankare të SHH "Tearca" në Zvicër e keni në rubrikën e anës së majtë të web faqes sonë "Ndihmat Tuaja".
Ju falënderojmë për mirëkuptimin!
Me respekt, kryesia e SHH "Tearca" në Zvicër
Diaspora voton
SHH "Tearca" në Zvicër i fton banorët e Tearcës që jetojnë në Zvicër, që t'i mbushin formularët e nevojshëm për t'u regjistruar në mënyrë që të mund të votojnë në ambasadën e Republikës së Maqedonisë në Bernë, për zgjedhjet e parakohshme parlamentare në RM.
Në këto zgjedhje do të zgjidhen edhe 3 deputetë nga diaspora. Para dy vitesh këto 3 mandate i fituan maqedonas, edhe pse ne jemi shumicë në diasporë, sidomos në Evropë dhe Amerikë. Ne ju bëjmë thirrje që ta shfrytëzoni të drejtën tuaj për votim dhe të votoni kandidatin shqiptar nga Evropa.
Afati i paraqitjes përfundon më 30 mars 2014, kurse zgjedhjet e deputetëve të diasporës do të zhvillohen më 26 prill 2014 në ambasadën e Republikës së Maqedonisë në Bernë.
Ju duhet të mbushni:
1. Formularin Nr. 29 (shkarko këtu) dhe
2. Fletëparaqitjen Nr. 30 gs (shkarko këtu).
I plotësoni këto dy dokumente dhe bashkë me një kopje të pasaportës dhe të letërnjoftimit ose Aufenthaltsausweisit i dërgoni në ambasadën e RM në Bernë ose i dërgoni drejtpërdrejtë në email adresën: Kjo Adresë e Postës Elektronike është e mbrojtur nga reklamat e pa dëshirueshme.Ju duhet JavaScript e lejuar për ta shikuar atë .
Fituesi i bursës së SHH "Tearca"
Ju njoftojmë se kandidati i vetëm që i ka plotësuar kushtet për bursë dhe i cili edhe e ka fituar të drejtën për bursë nga SHH "Tearca" në Zvicër është Florijan Kazimi. Florianit i dëshirojmë shumë sukses në shkollimin/studimin e tij të mëtejshëm. Urime!
Foto nga turniri i futbollit, dimër 2013